Forsikringsbevis Reiseforsikring - DNB Pluss Mastercard

Dette forsikringsbeviset er en bekreftelse på at du er forsikret i henhold til avtale mellom DNB Bank ASA og Fremtind Forsikring AS.

|  |  |
| --- | --- |
| Forsikringsnummer: | 21511596 |
| Avtaleperiode:  Reisevilkår: | 01.01.2022 - 31.12.2022  RFK-01.01.2022 |

Hva er forsikret

Forsikringen gjelder for: Kortholder, familie og medreisende Reiser med varighet: Inntil 90 dagers varighet

Hvor forsikringen gjelder: Hele verden

Forsikringen gjelder fra: Kortutstedelsesdato Forsikringen gjelder til: Kortavtalens opphør\*

Forsikringsavtalen tilknyttet kontoen/kortavtalen opphører når avtalen mellom kortinnehaver og DNB Bank ASA er hevet. Jf. Forsikringsavtaleloven §3-7

|  |  |  |
| --- | --- | --- |
| Forsikringen omfatter: | Forsikringssum: | Egenandel: |
| Reiseforsikring |  |  |
| Reisegods | 30 000 | 500 |
| Reisesyke | Ubegrenset |  |
| Ulykkesskade | Se vilkår | 500 |
| Behandlingsutgifter ved ulykkesskade | Se vilkår |  |
| Avbestillingsforsikring | 50 000 |  |
| Ansvar | 10 000 000 |  |
| Rettshjelp | 100 000 | 20% |

Er du syk før reise?

Reiseforsikringen dekker kun akutt og uforutsett sykdom/skade på reisen, og sykdom/skade som var kjent før avreise vil ikke være dekket. Har du derfor nylig vært alvorlig syk, har alvorlig sykdom, kronisk lidelse eller vært utsatt for en ulykke anbefaler vi en medisinsk forhåndsvurdering før du reiser.

Kontakt gjerne vår samarbeidspartner SOS International på telefon +47 22 96 50 55 hver dag mellom klokken 09.00 og 16.00, eller på e-post: [sos@sos.dk.](mailto:sos@sos.dk) Rådgivningen er gratis. I kontakten med dem vil du få klarhet i hva forsikringen din dekker – hvis du på reisen skulle trenge behandling, ikke kan reise hjem som planlagt eller annet som følge av din helsesituasjon før du reiste.

Det vises for øvrig til unntakene i vilkårenes punkt 11.1 som utfyllende viser til hva som ikke er dekket under reiseforsikringen.

Forsikringen erstatter enkelte nødvendige og dokumenterte merutgifter som oppstår ved akutt uventet fysisk sykdom, akutt forverring av kronisk sykdom eller ulykkesskade som oppstår på reisen. Hvilke utgifter som erstattes, og hvilke begrensninger som gjelder i forsikringen fremgår av punkt 11.1 og 12.1 i vilkåret. I det følgende er det trukket frem enkelte unntak og begrensninger.

Forsikringen gir ikke rett på erstatning for utgifter som følge av sykdom eller skade som er kjent før avreisen hvis det allerede foreligger et behandlingsbehov og komplikasjoner/forverring vil kunne oppstå med stor grad av sannsynlighet. Det samme gjelder utgifter som oppstår på grunn av sykdom som er kjent før avreise.

Ved reise til EØS-land må attest fra folketrygden medbringes for å oppnå rett til dekning av utgifter til medisinsk behandling etter oppholdslandets lovgivning. Nødvendig dokumentasjon (Europeisk helsetrygdkort) utstedes av Helfo før avreise.

Viktige begrensninger og unntak

Forsikringen gjelder ikke når sikrede oppholder seg:

* I fast bopel
* I pendler-/studentbolig
* På studiested
* På fast arbeidssted i arbeidstiden/i arbeid hvor sikrede utfører sitt daglige arbeid\*
* På undervisningssted i undervisningstiden
* På skolefritidsordning eller i barnehage
* På ekspedisjoner o.l
* På reiser til land/område med forhøyet risiko for krig, terror og politisk uro. Rf. Det norske utenriksdepartementets reiseråd
* På reiser til et land/område hvor det er utstedt reiseråd fra Det norske Utenriksdepartement

\*Som fast arbeidssted regnes det sted hvor man utfører/har sitt daglige virke. For eksempel vil fast arbeidssted for en yrkessjåfør være buss, laste-/varebil, taxi o.l.

Forsikringen omfatter ikke skade som følge av:

* Deltakelse i slagsmål eller forbrytelser
* Misbruk av medisiner, inntak av rusmidler og skadelige stoffer
* Selvmord
* Allerede kjent kronisk sykdom/lidelse
* Forventet behandlingsbehov/operasjon eller behandling før utreise
* Forventet forverring av sykdom/lidelse som er kjent før avreise

Ved forsinkelse av bagasje, tyveri av reisegods og andre skadehenvendelser – kontakt Fremtind Forsikring Telefon: + 47 915 04 818

Adresse: Fremtind Forsikring AS, Boks 778 Sentrum, 0106 Oslo

Viktig!

Alarmsentral: SOS International, telefon +47 22 96 50 45.

Alle sykehusinnleggelser og eventuelle endringer av hjemreise som skyldes sykdom skal avklares med selskapet og/eller SOS International på forhånd. Dette gjelder også de tilfellene hvor utgiftene til sykehusopphold/behandling antas å overstige 5 000 kroner.

Særbestemmelser

* Forsikringen omfatter personlige kunder i DNB Bank ASA tilknyttet gjeldende kort
* Sikrede skal være medlem av Norsk folketrygd. I tillegg skal sikrede ha fast bostedsadresse i Norge, registrert i Folkeregistereret
* Forsikringen omfatter i tillegg til medlemmet, også faste husstandsmedlemmer eller inntil tre medreisende innenfor de avtalte forsikringssummene. Faste husstandsmedlemmer går foran øvrige medreisende. Andre medreisende dekkes bare dersom antall husstandsmedlemmer er 3 eller færre, inntil maksimalt 4 personer er forsikret inkl. kortholder. Dvs. hvis det er tre eller flere husstandsmedlemmer på reisen omfattes øvrige medreisende ikke av forsikringen. Med faste husstandsmedlemmer menes ektefelle, samboer og barn frem til fylte 20 år med felles adresse i folkeregisteret. Med medreisende menes person(er) som står oppført på samme reisedokument som medlemmet. Reisen skal foretas sammen med medlemmet, og på samme tidspunkt. Er det mer enn tre medreisende, gjelder forsikringen for de tre yngste. Ved avbestilling vil forsikringen gjelde for kortinnehaver og eneste medreisende. På en og samme reise gjelder forsikringen aldri for mer enn tre medreisende
* Ved avbestilling vil forsikringen gjelde for kortinnehaver og eneste medreisende. På en og samme reise gjelder forsikringen aldri for mer enn tre medreisende
* Medreisende er kun dekket av reiseforsikringen dersom kortholder har betalt deres reise med det aktuelle kortet
* UD-personell som er medlem av norsk folketrygd, men stasjonert i utlandet er dekket under forsikringen som om de var bosatt i Norge
* Hjemsendelsesforsikringen ved sykdom/død gjelder midlertid kun til det land de er stasjonert i og ikke til Norge

Erstatningsregler ved bruk av bonuspoeng

Er bonuspoeng benyttet som betaling for reisen tilbakeføres disse der det er mulig. Hvis ikke dette lar seg gjøre utbetales erstatning tilsvarende bonuspoengenes verdi.

Begunstigelse og utbetaling ved dødsfall

Begunstigelse av samboer ved utbetaling av dødsfallserstatning er avtalt for medlemmer av DNB Bank ASA Ved dødsfallserstatning som følge av ulykke er samboer likestilt med ektefelle rf. reisevilkårets pkt. 12.5.1

Med samboer menes den person som forsikringstaker lever i et ekteskapelig forhold med og har samme faste bostedsadresse i Norge

Sikkerhetsforskrifter

Sikkerhetsforskrifter, jf. forsikringsavtaleloven § 4-8

Sikkerhetsforskriftene skal forebygge faren for eller begrense omfanget av skader. Har sikrede forsømt å overholde disse kan retten til erstatning bli redusert eller bortfalle

Tilsyn

* Gjenstander skal holdes øye med og ikke gjenglemmes

Innhenting av fastlagt reiserute

* Det må beregnes minst 2 timer til neste transportetappe for å unngå å komme for sent
* Ved kjøp av billetter ved innhenting og forsinkelse skal sikrede først ta kontakt med selskapet for godkjenning

Innsjekket bagasje

Følgende skal ikke sendes i innsjekket bagasje:

* Verdigjenstander som for eksempel penger, smykker, klokker, elektronisk utstyr med tilbehør som datamaskin, mobiltelefon og kamera
* Flasker, skjøre gjenstander eller bedervelige varer
* Reseptbelagt medisin
* Musikkinstrumenter

Tyverisikring

* Gjenstander må være forsvarlig sikret mot tyveri. Dører, vinduer og andre åpninger skal være lukket og låst. Nøkler skal oppbevares utilgjengelig for uvedkommende
* Verdigjenstander som ikke er i bruk skal oppbevares under lås. I kjøretøy/campingvogn skal de oppbevares i lukket hanskerom, i separat, låst bagasjerom eller tilsvarende låst rom uten innsynsmulighet. Eksempler på verdigjenstander er penger, smykker, klokker, elektronisk utstyr med tilbehør som datamaskin, mobiltelefon og kamera
* Penger, smykker og klokker skal man ha på seg eller låse inn i fastmontert safe/oppbevaringsboks i bygning. Nøkkel/kode til safe skal oppbevares forsvarlig
* Sykler og sykkeltilhengere skal være låst når de ikke er i bruk

Mobiltelefon og nettbrett

* Mobiltelefon og nettbrett skal ha påmontert skjermbeskytter for å redusere skader for knust/ødelagt skjerm

Oppbevaring om natten

* Gjenstander skal ikke forlates i/på motorkjøretøy, campingvogn, båt eller telt om natten, det vil si fra kl 00:00 til 06:00.

Emballering/pakking

* Gjenstander skal være tilstrekkelig pakket inn så de tåler transport
* Elektronisk utstyr som medbringes i båt, kano og kajakk skal pakkes i vanntett emballasje
* Transportørens bestemmelser skal følges når reisegods sendes

Reisesyke/hjemtransport/ulykke

* Ved sykdom eller skade må selskapet eller SOS International AS kontaktes så raskt som mulig
* Sikrede skal så raskt som mulig søke lege og følge legens instruks om behandling
* Sykehusopphold, sykeopphold som følge av sengeleie etter legens instruks, hjemtransport, ledsagelse og tilkallelse av familie skal godkjennes av selskapet på forhånd
* Ved avbrutt reise, hjemtransport og ledsagelse skal det foreligge skriftlig bekreftelse fra behandlende lege på stedet

Sykdom med behandlingsbehov

* Sikrede skal ikke reise når det før avreise foreligger sykdom med et behandlingsbehov og dette er kjent for sikrede. Det samme gjelder dersom det foreligger sykdom og komplikasjoner/forverring vil kunne oppstå.

Avbestilling

* Sikrede skal avbestille reise og opphold så snart sikrede vet at reisen ikke kan gjennomføres

Sikrede skal fremlegge legeattest som bekrefter at lege fysisk er oppsøkt før reisens påbegynnelse, og hvor lege bekrefter at avbestillingen skyldes uventet akutt og behandlingskrevende sykdom/ulykkestilfelle

Medisinsk forhåndsgodkjenning

* Er sikrede under behandling for sykdom/lidelse skal sikrede før avreise ta kontakt med selskapet for en vurdering om det er forsvarlig å foreta reisen, og at det er lite sannsynlig for at komplikasjon

Generell informasjon

Med selskapet menes Fremtind Forsikring AS. Foretaksregisteret NO 915 651 232.

Forsikringen reguleres av lov om forsikringsavtaler av 16. juni 1989 og lovgivningen for øvrig. Beviset og vilkårene går foran der de skiller seg fra lovbestemmelser som er fravikelige.

Informasjon

Informasjon om forsikringsordningen blir distribuert via DNB Bank ASA.

Melding av skade

Skade skal uten ugrunnet opphold meldes til selskapet. Sikrede mister retten til erstatning hvis krav ikke er meldt til selskapet innen 1 år etter at sikrede fikk kunnskap om de forhold som begrunner det.

Alle skader som blir meldt til forsikringsselskap registreres i Forsikringsselskapenes sentrale skaderegister – FOSS. Forsikringstakerne har innsynsrett i registeret i henhold til personvernloven.

Klagemuligheter

Har du vært i kontakt, men er fortsatt ikke fornøyd? Send en klage til Fremtind Forsikring v/ [klageservice@fremtind.no](mailto:klageservice@fremtind.no)

Du kan også sende klagen til Fremtind Forsikring v/Klageservice, Boks 778 Sentrum, 0106 Oslo.

Hvis du fortsatt ikke er enig i avgjørelsen i klagen din, kan du ta saken videre til Finansklagenemnda.