

Tariffoppgjøret 2022

**statlig tariffområde uravstemningsdokument**

juni 2022

**Medlemsnummer og pin-kode til bruk ved elektronisk uravstemning er sendt til deg på SMS.**

**Stemmeperiode er 10. juni kl. 1000 til 20. juni 2022 kl.**

**1600.**

## Uravstemning

Alle yrkesaktive medlemmer i Unios medlemsorganisasjoner som får sine lønns- og arbeidsforhold fastsatt i tariffavtale med staten, og som har staten som arbeidsgiver, kan avgi stemme. Pensjonist -og studentmedlemmer kan ikke avgi stemme.

Uravstemningen skal gjennomføres elektronisk. Selve avstemningen gjøres på Unios hjemmeside: <https://www.unio.no/uravstemning>

Alle medlemmer i Unios medlemsforbund har fått tilsendt sitt medlemsnummer og en pin- kode på SMS og/eller epost, slik at du kan logge seg inn på Unios uravstemningsside og avgi stemme.

Dersom du mister pin-koden, logg deg på Unios uravstemningsside og få tilsendt pin-koden på nytt.

Når det anbefalte meklingsresultatet nå sendes ut til uravstemning, har medlemmer anledning til å avgjøre om resultatet skal aksepteres eller forkastes.

*Hovedavtalens § 51 Avstemningsregler:*

1. Hovedtarifforslag skal som regel legges fram for de medlemmer interessetvisten gjelder. Avstemningsresultatet skal som regel fremkomme ved uravstemning i samsvar med gjeldende retningslinjer, og gi et fullgyldig uttrykk for viljen hos medlemmene.
2. Har flertallet av de medlemmer som interessetvisten gjelder, stemt for forslaget, er det vedtatt. Har flertallet stemt mot, er det forkastet.
3. Blir ikke vilkåret etter nr. 2 oppfylt, er avstamningen ikke bindende med mindre 2/3 eller mer av de medlemmer interessetvisten gjelder, har deltatt i avstemningen.
4. Har mindre enn 2/3 tatt del i avstamningen, og vilkåret ett nr. 2 ikke er oppfylt, er avstamningen rådgivende for hovedsammenslutningenes besluttende organer.

Husk at din stemme ikke er en meningsmåling om du mener resultatet er bra eller dårlig, men om du kan akseptere resultatet eller ikke.

Aksepteres resultatet av flertallet av Unios medlemmer, iverksettes de avtalte lønnsendringene med eventuell etterbetaling fra 1.5.2022. Forkastes resultatet av flertallet av Unios medlemmer, vil Unio være i streik i henhold til frister angitt i hovedavtalen og tjenestetvistloven

Alle oppfordres til å avgi stemme. Oslo, 10.juni 2022

Til medlemmene av Forskerforbundet

Politiets Fellesforbund Utdanningsforbundet Norsk Sykepleierforbund Akademikerforbundet

Norsk Fysioterapeutforbund Norsk Ergoterapeutforbund Skatterevisorenes Forening Bibliotekarforbundet

Den norske kirkes presteforening Norsk tannpleierforening

Det norske maskinistforbund Norsk radiografforbund

Det Norske Diakonforbund

# Uravstemning i tariffoppgjøret mellom Unio og staten om ny hovedtariffavtale fra 1.mai 2022 t.o.m. 30. april 2024.

Medlemmene i Forskerforbundet, Politiets Fellesforbund, Utdanningsforbundet, Norsk Sykepleierforbund, Akademikerforbundet, Norsk Fysioterapeutforbund, Norsk Ergoterapeutforbund, Skatterevisorenes Forening, Det norske maskinistforbund, Bibliotekforbundet, Norsk tannpleierforening, Norsk radiografforbund, Den norske kirkes presteforening og Det Norske Diakonforbund, har gjennom sine organisasjoner vært med på å utforme og påvirke de krav som Unio stilte fra forhandlingene startet til det ferdige forslag hos riksmekleren ble lagt frem.

Unios prioriteringer i oppgjøret har vært:

* En klar reallønnsvekst for de med høyere utdanning, som dokumentert har hatt dårligst lønnsutvikling i staten.
* At etterslepet fra lønnsoppgjørene i 2020 og 2021 tas igjen.
* Ny hovedtariffavtale for utdanningsgruppene i staten sammen med Akademikerne
* Utdanning må lønne seg. Unio krever et lønnssystem som sikrer en minimums inngangsverdi for nytilsatte basert på utdanningsnivå.
* Et lønnssystem som er basert på ansiennitet i stillingskode
* At det etableres ordninger ved overgang til et nytt lønnssystem som sikrer forutsigbarhet for lønnsutvikling til de ansatte i tariffperioden.
* Forbedre lokale forhandlingsbestemmelser for å sikre at partene på virksomhetene er likeverdige parter og at mulighetene for gode kollektive forhandlinger og generelle tillegg på virksomhetsnivå klargjøres.
* Styrking av dagens fellesbestemmelser
* Ivareta opparbeidete rettigheter
* Gjeninnføre et godt statistikkverktøy for å gi partene bedre grunnlag til å følge opp avtaleverket, lokalt og sentralt

### Om forhandlingene og meklingen 2022

Forhandlingene med staten startet 20.april og endte i brudd 29. april. Årsaken til bruddet var at statens tilbud var for dårlig og partene stod for langt fra hverandre i diskusjonene om økonomi. Det var konstruktive forhandlinger om andre elementer enn den økonomiske rammen.

Meklingen startet 2. mai med en meklingsinnspurt i perioden 21.-24.mai. Fra Unios side ble forhandlingene/meklingen ført av forhandlingsutvalget Unio stat bestående av:

Guro Lind, leder Forskerforbundet

Unn Alma Skatvold, nestleder Politiets Fellesforbund

Kristian Mollestad Forskerforbundet

Jorunn Solgaard Forskerforbundet

Andreas Christensen Forskerforbundet

Vegar Monsvoll Politiets Fellesforbund

Roar Fosse Politiets Fellesforbund

Ørjan Hjortland Politiets Fellesforbund

Terje Skyvulstad Utdanningsforbundet

Bjørg Sundøy Utdanningsforbundet

Kai Øivind Brenden Norsk Sykepleierforbund

Susanne Gallala Norsk Fysioterapeutforbund

Mizanur Rahaman for Fellesordningen (Akademikerforbundet, Norsk Ergoterapeutforbund, Skatterevisorenes forening, Det norske maskinistforbundet, Bibliotekarforbundet, Presteforeningen, Norsk tannpleierforening, Det Norske Diakonforbund, og Norsk radiografforening)

Glenn Karlsen Bjerknes (observatør) Bibliotekforbundet Marianne Thorsen (observatør) Skatterevisorenes forening Hege Munthe (observatør) Norsk Ergoterapeutforbund

Gun Hafsaas (observatør) Den norske kirkes presteforening Klemet Rønning-Aaby (forhandlingssjef) Unio

Andrea Mandt (utvalgssekretær) Unio

Meklingen ble avsluttet 24.mai. Resultatet av meklingen skal ut på uravstemning. Unios svarfrist til Riksmekleren er satt til 24. juni.

Du har frist til 20. juni kl. 16.00 med å avgi din stemme.

# Forhandlingsutvalget Unio stat legger med dette hovedtariffavtalen i staten pr. 1.mai 2022 frem for medlemmene til avstemning med en klar anbefaling om å stemme JA.

## Hovedpunkter i det anbefalte forslag

* + Ny hovedtariffavtale sammen med Akademikerne
  + Den økonomiske rammen for oppgjøret er på 3,84 prosent og fordeles slik: Med virkning fra 1. mai 2022 forhandles det lokalt innenfor en ramme på 2,46 prosent pr. dato av lønnsmassen. Det settes av 0,1 prosent til endring av satser i fellesbestemmelsene.

### Lønns- og forhandlingssystemet

Lønnssystemet er modernisert, og medlemsgrupper tidligere plassert i lønnsrammer er sikret et automatisk årlig prosentvis opprykk i 10 eller 16 år gjennom overføring til lønnsstiger.

I forbindelse med utarbeidelse av lokal lønnspolitikk, oppfordres partene til å etablere minstelønnsnivåer for stillinger hvor det kreves bachelor- og masterutdanning.

Minstelønn for mastergrad og stipendiater er hevet.

### Lokale bestemmelser

Bedre bestemmelser for å sikre likeverdige parter og mer reelle forhandlinger i virksomhetene. Mulighetene for å gi generelle tillegg gjennom kollektive forhandlinger på virksomhetene er styrket. Tillitsvalgte skal omfattes av den lokale lønnspolitikken og det er tydeliggjort at de ikke skal tape lønnsmessig på vervet.

Utvidelse av forhandlingsbestemmelsene i forbindelse med omorganiseringer og ubegrunnede lønnsforskjeller.

### Fellesbestemmelsene

Flere forbedringer i fellesbestemmelse:

Det er tydeliggjort at hva som ligger i den høyere stillingens lønn når du er stedfortreder, og at utbetalingen er uavhengig av antall oppmøter.

Ansatte som jobber skift/turnus skal i arbeidstidsplanleggingen sikres en forutsigbarhet for når de skal ha fri i helger og når de har sine friperioder. Ulempetilleggene er økt og overtid som påbegynnes direkte i etterkant av en nattevakt er nå hevet til timelønn tillagt 100 prosent pr time.

Gruppelivsordningene er styrket og rett til permisjon i forbindelse med omsorg for barn er utvidet.

### Kompetanseutvikling

Det avsettes ytterligere 2 millioner kroner til opplæring etter reforhandlet hovedavtale for generell styrking av partssamarbeidet og arbeidet med medbestemmelse.

Styrkingen kommer i tillegg til midler til kompetanse-, medbestemmelse og omstillingsarbeid i staten.

* + Protokolltilførsler om videre arbeid på reisetid, hjemmekontor, beregning av lønnsglidning, stillingskodesystem og bærekraft/miljø

## Vurdering av meklingsresultatet

Forhandlingsutvalget, Unio stat, anbefaler meklingsresultatet, og legger vekt på:

* + En økonomisk ramme for oppgjøret på 3,84 prosent som er over frontfagsrammen og bidrar til å hente inn noe av etterslepet.
  + Ny hovedtariffavtale for utdanningsgruppene i staten sammen med Akademikerne som vil sikre Unio større handlefrihet over lønnsmassen til våre medlemmer.
  + Nytt og forenklet lønnssystem med to lønnsstiger som sikrer store medlemsgrupper en automatisk lønnsutvikling og er basert på ansiennitet i stillingskode. Ved bytte av stillingskode eller ansettelse i ny stilling starter man på nytt i lønnsstigen.
  + Opparbeidete rettigheter er ivaretatt og styrket gjennom endringer i fellesbestemmelsene og økning av ulempetilleggene.
  + Forbedringer i de lokale forhandlingsbestemmelsene som bedre sikrer likeverdige parter og gode muligheter til å gi generelle tillegg lokalt.
  + Utvidelse av forhandlingsbestemmelse ved omorganiseringer
  + Sikret godt statistikkverktøy for å gjennomføre gode forhandlinger både lokalt og sentralt.
  + Sikret arbeid fremover på flere områder som er viktige for Unios medlemmer, som

reisetid og hjemmekontor. Arbeidet skal være sluttført i god tid til hovedtariffoppgjøret 2024, og vil danne grunnlag for eventuelle endringer i tariffavtalen.

## Forhandlingsutvalgets anbefaling

### Forhandlingsutvalget Unio stat legger med dette hovedtariffavtalen i staten pr. 1.mai 2022 frem for medlemmene til avstemning med en klar anbefaling om å stemme JA.



Guro Elisabeth Lind Andrea Mandt

Forhandlingsleder Seniorrådgiver

Unio stat Unio stat