

BikeFinder sykkelforsikring

Forsikringsvilkår nr. 0384–1

Avtalegrunnlag

Forsikringen består av forsikringsbeviset, eventuelle polisetillegg og forsikringsvilkårene som formidles av BikeFinder i forbindelse med tegning av et BikeFinder-abonnement. For forsikringen gjelder Lov om forsikringsavtaler (FAL), og andre lover så langt disse ikke er fraveket i vilkårene.

Om avtalen

Denne forsikringen gis til innehavere av et BikeFinder-abonnement. Det er ikke adgang til å reservere seg mot deltagelse i forsikringen. Vilkår og forutsetninger for premiesetting forhandles av BikeFinder.

Regler for kollektiv forsikringsavtale - FAL § 9-2 og 19-2

Forsikringen er kun tilgjengelig for innehavere av et BikeFinder-abonnement. BikeFinder fører fortegnelse over medlemmene/abonnent innehaverne og betaler forsikringspremien til Tryg. Gjeldende vilkår samt annen vesentlig informasjon om forsikringen vil til enhver tid være tilgjengelig på BikeFinder sin hjemmeside eller app. Dersom forsikringsforholdet avsluttes gjelder forsikringen kun for skader som inntreffer før forsikringens opphørsdato. Skader som inntreffer etter opphørsdato skal meldes til ny forsikringsgiver.

# Hvem er forsikringstaker

Forsikringstaker er BikeFinder AS, Kvitsøygata 30, 4014 Stavanger, Norge, org.nr. 915 694 608. (heretter kalt «BikeFinder»).

# Hvem forsikringen gjelder

1. Forsikringen gjelder for BikeFinders kunder som har et aktivt BikeFinder-abonnement.
2. Det er et krav at den forsikrede er fast bosatt i Norge.

# Hvor forsikringen gjelder

Forsikringen gjelder uansett hvor i verden sykkelen befinner seg ved skadetilfellet, men skadebehandling og erstatning skjer kun i Norden.

# Hva er forsikret

1. Forsikringen gjelder

Forsikringen gjelder sykkelen som er registrert på ditt BikeFinder-abonnement.

1. Forsikringen gjelder ikke
   * Motorkjøretøy, med registreringskrav eller som er konstruert til å oppnå hastigheter over 25 km/t.
   * Sykkel (inkludert montert sykkelutstyr) med verdi som overstiger 130 000 kr.

# Når forsikringen gjelder

1. Forsikringen gjelder for perioden som er angitt på forsikringspolisen.
2. Forsikringen gjelder under forutsetningen at BikeFinder-abonnementet er aktivt og betalt.

# Egenandel

Forsikringen gjelder uten egenandel.

# Høyeste erstatningsbeløp

1. Høyeste erstatningsbeløp velges og registreres i BikeFinder-abonnementet ditt, som også utgjør sykkelens høyeste verdi.
2. Det høyeste erstatningsbeløpet kan ikke overskride den høyeste verdien som er angitt i BikeFinder- abonnementet, men høyeste erstatningsbeløp er imidlertid 130 000 kroner per sykkel.

# Hvilke skader og tap omfattes av forsikringen

1. Forsikringen gjelder
   * Tyveri etter innbrudd

Forsikringen gjelder tyveri fra en bygning eller lokaler som er låst med lås, låsenhetsdeler og forsterkningsbeslag i klasse 3 eller høyere (i henhold til forsikringsselskapenes godkjennelses- ordning for lås og beslag). Videre skal ytterdører og andre åpninger være helt stengt og låst. For vinduer og lignende gjelder det også at de skal være helt stengt med tilhørende hasper. Vinduer som står på gløtt, betraktes ikke som låst selv om innbrudds beskyttelse er montert. Det er også et krav at det skal være synlige tegn på skade forårsaket av vold eller verktøy.

* + Ran og tyveri

Forsikringen gjelder for tyveri av eller om du blir ranet på den forsikrede sykkelen. Med ran mener vi tyveri og/eller skade på din eiendom, der gjerningsmannen bruker, eller truer med å bruke, vold for å tilegne seg sykkelen din. Med tyveri mener vi at tyveriet av sykkelen din utføres i din umiddelbare nærhet og på en slik måte at du umiddelbart oppfattet tyveriet.

* + Tyveri og skade på låst sykkel

Forsikringen gjelder tyveri av låst sykkel/elsykkel, samt skade som har oppstått i forbindelse med tyveriet eller tyveriforsøket. Det er et krav at sykkelen er låst med en godkjent lås, alternativt med godkjent hengelås med kjetting i klasse 2. Med godkjent sykkellås mener vi lås som oppfyller kravene iht. regelverk SSF 011, alternativt regelverkene SSFN 014 og SSFN 022 for hengelås med kjetting. I forbindelse med skademeldingen skal du kunne bevise at den anvendte sykkellåsene var en godkjent sykkellås.

1. Forsikringen gjelder ikke
   * Tyveri eller skade som oppstår i forbindelse med utleie.
   * Skade eller tyveri som følge av underslag eller ulovlig innehav. Med dette menes det at sykkelen overleveres til en annen person med forutsetning om at sykkelen skal leveres tilbake, og at vedkommende i stedet beholder, selger eller gir den bort. Et eksempel er om du lar en annen person prøvekjøre eller låne sykkelen, og vedkommende ikke leverer den tilbake.
   * Skade eller tyveri som følge av bedrageri.
   * Tyveri av sykkel dersom BikeFinder-enheten ikke er aktivert, eller om batterinivået er under 20 %.
   * Tyveri av sykkel dersom BikeFinder-enheten ikke er montert eller er feilmontert på sykkelen.
   * Skade som består i eller er følge av: aldersforandring, farge- eller formendring, avskaving, slitasje, mugg, belegg eller dårlig vedlikehold eller annen skade som ikke påvirker sykkelens funksjon, f.eks. riper på sykkelens over- eller sideflater.
   * Tap av eller skade på programvare eller data på BikeFinder-enheten.
   * Tap av sykkel på grunn av at den forlegges eller mistes.
   * Tyveri som begås av familiemedlem, leieboer, utleier og lignende.
   * Skade som påføres med hensikt eller gjennom grov uaktsomhet.
   * Alle typer skader på batterier, med mindre skaden er en følgeskade ved tyveri av låst sykkel.
   * Skade som omfattes av en garanti og/eller tjenesteavtale eller der reklamasjonsrett kan gjøres gjeldende.
2. Sikkerhetstiltak

For at det skal kunne gis erstatning, skal følgende krav være oppfylt:

1. du skal følge produsentens anvisninger for montering, bruk, pleie og vedlikehold
2. du skal bruke produktet på en formålstjenlig måte
3. du skal håndtere sykkelen på en slik måte at skade, i den grad det er mulig, kan unngås, f.eks. skal transportinstruksjonene i bruksanvisningen/instruksjonsboken følges
4. du skal ta vare på den forsikrede sykkelen med vanlig aktsomhet slik at skader, i den grad det er mulig, kan forhindres, f.eks. skal ikke den forsikrede sykkelen utsettes for situasjoner der risikoen for skade er åpenbar
5. BikeFinder-enheten skal være ladet, aktivert og montert i henhold til produsentens instruksjoner og bruksanvisninger
6. Reduksjon eller bortfall av erstatning

Dersom sikkerhetstiltakene i punkt 3 ikke følges, kan erstatningen bortfalle helt eller delvis som følger:

1. Ved grov eller alvorlig forsømmelse kan erstatningen bortfalle i sin helhet (erstatningen reduseres med 100 %).
2. Hvis du har unnlatt å følge sikkerhetstiltakene i punkt 3, kan erstatningen reduseres. Reduksjonen skjønnsvurderes i henhold til omstendighetene.

# Hvordan erstatter vi

1. Beregning av sykkelens verdi
   * Erstatningen kan maks. utgjøre kjøpsprisen som er angitt på kjøpsbeviset/fakturaen.
   * Erstatningen kan ikke overskride forsikringssummen som fremgår av BikeFinder-abonnementet.
   * Dersom sykkelen er kjøpt i utlandet, erstatter vi maks. med kjøpsprisen i utlandet ved skadetidspunktet med tillegg for eventuelle tollavgifter betalt til Tollvesenet, med mindre sykkelen kan kjøpes til en lavere pris i Norge.
2. Regler for erstatning

Vi har rett til å avgjøre om en skade skal erstattes ved reparasjon, gjenanskaffelse eller kontant som vist nedenfor.

1. Reparasjon

Vi kan velge å erstatte reparasjonskostnadene.

1. Gjenanskaffelse

Dersom en reparasjon ikke kan utføres på sykkelen, eller dersom sykkelen er blitt stjålet, erstatter vi med en sykkel av samme modell og merke. Dersom det ikke går an å anskaffe en slik sykkel, erstatter vi den med en sykkel som, i størst mulig utstrekning, tilsvarer din sykkels tekniske spesifikasjoner, men høyst med den verdien av sykkelen som er angitt i kjøpsbeviset/fakturaen.

1. Kontanterstatning – totalskade

Dersom vi ikke kan fremskaffe en teknisk sett tilsvarende sykkel, eller dersom vi på grunn av fradrag i erstatningen ikke kan levere en teknisk sett tilsvarende sykkel, kan vi utbetale erstatningen vår i form av et gavekort som kan brukes hos en sykkelleverandør valgt av oss. Gavekortets verdi tilsvarer hva vi skulle ha erstattet ved en gjenanskaffelse med eventuelle fradrag, f.eks. aldersfradrag (se avskrivningstabellen i avsnitt «Hvordan erstatter vi» under punkt 1).

1. Gjenfunnet sykkel

Dersom vi har erstattet en sykkel som senere blir funnet igjen, kan du beholde sykkelen som er gjenfunnet forutsatt at du betaler tilbake erstatningen / leverer erstatningssykkelen tilbake til oss. Hvis ikke vil eierskapet av den sykkelen som er gjenfunnet tilfalle oss.

1. Dokumentasjon
   * Ved tap av eller skade på den forsikrede sykkelen skal du kunne bevise kravet om erstatning. Dersom du ikke kan bevise eller dokumentere erstatningskravet, kan vi avvise kravet helt eller fastsette erstatningens størrelse etter eget skjønn.
   * Ved tyveri, ran, tap eller hærverk skal du:
     1. Politianmelde forholdet og sende oss dokumentasjon på dette. Du skal medvirke i politiets etterforskning ved å levere dem all relevant informasjon.
     2. Å sende oss bevis på at sykkelen var låst med en godkjent lås, alternativt med godkjent hengelås med kjetting i klasse 2, sykkelinformasjon som ramme-/produksjonsnummer og annen relevant dokumentasjon for skadehåndteringen.

# Ved skade

1. Skademelding

Skademelding skal sendes til BikeFinder via enten BikeFinders hjemmeside [www.bikefinder.com](http://www.bikefinder.com/) eller via BikeFinder-appen. Du skal klikke på knappen «Rapporter tyveri» for å levere skademelding.

Du skal uten unødig opphold melde fra om skaden til BikeFinder på måten som er angitt ovenfor, og innenfor de fristene som angis under avsnittet «Annet» under punktet «Foreldelse».

1. Hjelp fra BikeFinders
   * Etter at skademeldingen er fylt ut, vil BikeFinder-teamet hjelpe deg videre i prosessen med å spore opp sykkelen.
   * BikeFinder vil først begynne med å prøve å finne igjen sykkelen og/eller kontakte politiet.
   * Dersom BikeFinder ikke kan finne igjen sykkelen, vil forsikringen erstatte den i henhold til forsikringsvilkårene.
2. Begrense eller avverge en skade
   * Du skal i den grad det er mulig forsøke å begrense skade som allerede er inntruffet eller avverge skade som det mistenkes at kan inntreffe umiddelbart. Vi kan iverksette tiltak med samme formål. Dersom du med forsett eller ved grov uaktsomhet setter til side muligheten din til å begrense skaden, kan erstatningen reduseres eller utebli helt.
   * Forsikringen erstatter for skade som oppstår på den forsikrede sykkelen i forbindelse med at du tar forsvarlige redningstiltak for å avverge en mistenkt umiddelbart truende skade.
   * I forbindelse med at erstatningsberettiget skade erstattes, i tillegg til erstatningsbeløpet, rimelige og nødvendige merkostnader for begrensning eller avverging av skade.
3. Reparasjon av en skade – kun om det er avtalt med oss

Reparasjon av en skade, fjerning eller destruksjon av det skadede, skal kun skje dersom det er avtalt med oss. Provisorisk reparasjon kan derimot utføres dersom det er nødvendig for å avverge alvorlige følgeskader. Forsikringstakeren skal beholde de eventuelt utskiftede delene inntil skadesaken er fullstendig avgjort.

1. Utbetaling av erstatning

Erstatningen utbetales til forsikringstakeren som er angitt på polisen, og til kontoen vedkommende angir. Forsikringstakeren skal være kontoinnehaver av den angitte kontoen.

# Forsikringsperiode og oppsigelse

1. Forsikringsperiode

Forsikringen gjelder for perioden som er angitt på polisen.

1. Forsikringens ikrafttredelse

Forsikringen trer i kraft når forsikringspremien er betalt til BikeFinder.

1. Forsikringens opphør
   * Forsikringen opphører å gjelde ved forsikringsperiodens slutt.
   * Forsikringen gjelder parallelt med ditt BikeFinder-abonnement. Dersom du sier opp BikeFinder- abonnementet, gjelder forsikringen til og med den datoen som BikeFinder-abonnementet gjelder til.
2. Oppsigelse

Din rett til å si opp forsikringen

* + Forsikringen gjelder parallelt med ditt BikeFinder-abonnement og dersom du vil sige opp forsikringen må du samtidig sige opp BikeFinder-abonnementet. Dersom du sier opp BikeFinder-abonnementet, gjelder forsikringen til og med den datoen som BikeFinder-abonnementet gjelder til. Kontakt BikeFinder for hvilke varslingsregler som gjelder for abonnementet.

Vår rett til å si opp forsikringen

Vi kan si opp forsikringen i forsikringstiden hvis:

* + - det er gitt uriktige eller ufullstendige opplysninger om risikoen. Oppsigelsestiden er da på 14 dager. Se forsikringsavtaleloven § 4-3.
    - det svikaktig er gitt uriktige eller ufullstendige opplysninger om risikoen. Forsikringen kan da sies opp med øyeblikkelig virkning. Se forsikringsavtaleloven § 4-3.
    - det foreligger svik i forbindelse med skadeoppgjøret. Oppsigelsestiden er da på 1 uke. Se forsikringsavtaleloven § 8-1.
    - det foreligger brudd på sikkerhetsforskrifter eller andre ansvarsbegrensende forutsetninger og oppsigelse er rimelig. Oppsigelsestiden er da på 2 måneder. Se forsikringsavtaleloven § 3-7.
    - avtalen mellom BikeFinder og Tryg blir oppsagt. Oppsigelsestiden er da på 6 måneder.
    - avtalt premie ikke er betalt til oss av BikeFinder, å si opp forsikringen, noe som medfører at forsikringsdekningen for deg og samtlige BikeFinder-kunder opphører å gjelde.

# Plikt til å rapportere risikoøkning

Du skal uten unødig opphold melde fra til BikeFinder om et forhold som er angitt i forsikringsavtalen og som er av vesentlig betydning for risikoen, endres.

Det skal rapporteres om en risikoøkning:

* + - dersom du som sykkelens eier flytter til et annet land
    - dersom sykkelens verdi stiger og dermed må plasseres i en annen premiegruppe, eller dersom den overstiger det høyeste erstatningsbeløpet

Etter varsling om risikoøkning gjør vi en risikovurdering om forsikringen kan fortsette å gjelde, og i så fall på hvilke vilkår. Unnlatelse av å varsle om risikoøkning kan føre til reduksjon av forsikringserstatning. I mer alvorlige tilfeller kan erstatningen utebli helt.

# Unntak og begrensninger

Atomskader

Forsikringen gjelder ikke for skade på eiendom eller ved erstatningsansvar dersom skaden direkte eller indirekte ble forårsaket av atomkjerneprosess.

Force majeure

Forsikringen gjelder ikke for tap som oppstår dersom skadeetterforskning, reparasjonstiltak eller betaling av erstatning forsinkes på grunn av krig, krigslignende hendelser, borgerkrig, revolusjon eller opprør eller på grunn av statlig inngripen, streik, lockout, blokade eller lignende hendelse.

Krigsskader

Forsikringen gjelder ikke for skader knyttet til krig, krigslignende hendelser, borgerkrig, revolusjon eller opprør.

Myndighets inngripen

Forsikringen gjelder ikke for skade som oppstår eller hvis omfang direkte eller indirekte forårsakes av eller i forbindelse med myndighetenes inngripen.

Ulovlig handling

Forsikringen gjelder ikke ved skade på grunn av ulovlig handling av den forsikrede, vedkommendes begunstigede eller arving.

Sanksjonsbestemmelse

Tryg kan ikke gi tilsagn om dekning eller betale ut erstatning eller andre ytelser dersom dette kan medføre at Tryg handler i strid med, eller utsetter Tryg for forbud, restriksjoner eller sanksjoner vedtatt i De Forente Nasjoners organer. Det samme gjelder handels- eller økonomiske sanksjoner, lover eller direktiver vedtatt av EU, Storbritannia, eller USA. Denne begrensning kan ikke fravikes ved avtale

Terrorhandling

Forsikringen gjelder ikke for skade ved spredning av biologiske, kjemiske eller kjernefysiske stoffer i forbindelse med en terrorhandling. Med terrorisme menes en handling, inkludert, men ikke begrenset til, bruk av makt eller vold og/eller trussel om det samme, av person eller gruppe (grupper), enten noen handler alene eller på vegne av andre eller i forbindelse med en organisasjon (organisasjoner) eller regjering (regjeringer), av politiske, religiøse, ideologiske eller etniske formål eller årsaker inkludert hensikten å påvirke regjeringer og/eller sette allmennheten, eller en del av allmennheten, i frykt.

# Annet

Annen avtale eller garanti

Forsikringen gjelder ikke for skade som leverandør eller annen er ansvarlig for i henhold til lov, garanti eller lignende forpliktelse. Forsikringen gjelder imidlertid dersom du kan vise at den som har forpliktet seg, ikke er i stand til å oppfylle dette.

Betaling av forsikringen

Premiene er avtalt mellom oss og BikeFinder og er fastsatt i henhold til vår tariff. Premien betaler du til BikeFinder i samsvar med abonnementsavtalen som er tegnet mellom deg som forsikringstaker og BikeFinder. Vi har rett til, i tilfeller der avtalt premie ikke er betalt til oss av BikeFinder, å si opp forsikringen, noe som medfører at forsikringsdekningen for samtlige BikeFinder-kunder opphører å gjelde.

Dobbelforsikring

Dersom samme interesse har blitt forsikret mot samme fare hos flere selskaper, er hvert selskap ansvarlig mot den forsikrede som om det selskapet alene hadde gitt forsikring. Du har imidlertid ikke rett til høyere erstatning fra selskapene enn det som til sammen tilsvarer skaden. Dersom summen av ansvarsbeløpene overstiger skaden, fordeles ansvaret mellom selskapene etter forholdet mellom ansvarsbeløpene.

Forsikringsavtaleloven og norsk lov

For denne forsikringen gjelder norsk lov og for øvrig bestemmelsene i Lov om forsikringsavtaler (FAL).

Forsikringsgiver

Forsikringsgiver er Moderna Försäkringar, org.nr 516403–8662, filial til Tryg Forsikring A/S Danmark, [www.tryg.dk,](http://www.tryg.dk/) CVR-nr 24 260 666.

Foreldelse

Den som vil ha forsikringserstatning eller annen forsikringsdekning, må klage innen ti år fra tidspunktet da forholdet inntrådte som i henhold til forsikringsavtalen, kvalifiserer for slik dekning.

Dersom den som vil ha forsikringsdekning har fremmet kravet til forsikringsselskapet innen den tid som angis i første ledd, er fristen for å klage alltid minst seks måneder fra selskapet har erklært at det har tatt en endelig beslutning om kravet. Dersom det ikke klages i henhold til tidsfristene som er angitt ovenfor, går retten til forsikringsdekning tapt.

FOSS - skaderegistrering

Vi har, om ønskelig, rett til å registrere alle skader som rapporteres i forbindelse med denne forsikringen i forsikringsselskapenes sentrale skaderegister, FOSS. Registeret brukes bare i forbindelse med skadebehandling.

Garantiordning for skadeforsikring

Tryg er, som filial av Tryg Forsikring A/S, Danmark, omfattet av garantiordningen som gjelder for forsikringsselskap som tilbyr skadeforsikring i Norge. Se Forskrift om Garantiordning for skadeforsikring av 22.12.2006.

Identifikasjon – betydning av andres handlinger

Identifikasjon innebærer at handlinger og unnlatelser fra andre vil få samme virkning for sikredes rettigheter som om de var foretatt av sikrede selv. Se forsikringsavtaleloven § 4-11. De som identifiseres med sikrede er ektefelle som bor sammen med sikrede eller personer som sikrede lever sammen med i et fast etablert forhold.

Regress

Hvis det er flere som er ansvarlig for sikredes skade, overtar Tryg sikredes rett til erstatning for det beløp sikrede har fått utbetalt fra Tryg.

Renter

Sikrede har krav på renter i overensstemmelse med forsikringsavtaleloven paragraf 8-4. Tryg beregner renter av erstatningen når det er gått 2 måneder etter at melding om forsikringstilfellet er sendt til Tryg. Forsømmer sikrede/ forsikrede å gi opplysninger eller utlevere dokumenter i samsvar med forsikringsavtalelovens § 8-1, kan han eller hun ikke kreve renter for den tid som går tapt ved dette. Det samme gjelder hvis sikrede urettmessig avviser fullt eller delvis oppgjør.

Valuta

Hvis ikke annet fremgår av vilkår eller polise regnes alle beløp i norske kroner (NOK).

Dette gjelder priser, forsikringssummer, erstatningsbeløp og eventuelle andre beløp som følger av forsikringsavtalen.

Vinningsforbud

Forsikringen skal ikke føre til vinning. Tryg erstatter, innenfor forsikringsavtalen, det tapet som er lidt. Forsikringssummens størrelse er ikke avgjørende for den forsikrede tingen eller interessens verdi.

# Personvern

Personopplysningene dine behandles i samsvar med EUs personvernforordning og supplerende svensk personvernlovgivning. Personopplysningene som behandles er for eksempel navn, adresse, personnummer, økonomiske forhold, betalingsinformasjon, helsetilstand, øvrige opplysninger som selskapet trenger for tegning av forsikring, fornyelse eller endring av forsikring eller øvrig forsikringsadministrasjon, så vel som opplysninger som gis i forbindelse med skadebehandling osv.

Opplysninger kan for nevnte formål bli gitt ut til samarbeidspartnere i og utenfor EU- og EØS-området, forsikringsformidlere eller andre selskaper i konsernet. Opplysningene kan ifølge lov også gis ut til myndigheter. Fullstendig informasjon om behandlingen av personopplysninger finnes i vår personvernerklæring på [www.trygghetsavtale.com/GDPR.](http://www.trygghetsavtale.com/GDPR)

Moderna Försäkringar, filial til Tryg Forsikring A/S, er behandlingsansvarlig. Du har rett til å få vite hvordan dine opplysninger behandles av oss, og få et utdrag om dette (registerutdrag). Du har også rett til å få feilaktige opplysninger rettet eller slettet i visse tilfeller. Du kan også kreve at håndteringen begrenses eller innvende mot håndteringen av dine opplysninger og kreve at de opplysningene du selv har gitt til oss, flyttes til andre (såkalt dataportabilitet). Du kontakter oss ved å skrive til [dataskydd@modernaforsakringar.se](mailto:dataskydd@modernaforsakringar.se) eller til Moderna Försäkringar, Dataskyddsombud, Box 7830, 103 98 Stockholm. Ved å kontakte oss kan du også kreve at personvernerklæringen sendes per post til deg, og meddele at personopplysningene dine ikke skal brukes for direkte markedsføring.

# Dersom du ikke er enig med oss

Vår målsetning er fornøyde kunder, og det er verdifullt for oss å få ta del i dine synspunkter, uansett om du er fornøyd eller anser at det finnes områder hvor vi kan bli bedre. Vårt håp er at saken din skal kunne oppklares gjennom en dialog mellom oss.

Dersom du er uenig i avgjørelsen vår i en forsikringssak, ønsker vi at du først kontakter avdelingen i Tryg som har behandlet forsikringssaken din gjennom at å sende e-post til [affinity@tryg.no.](mailto:affinity@tryg.no)

Hvis du fortsatt ikke er fornøyd med avgjørelsen etter henvendelsen til avdelingen, kan du rette klagen til Kvalitetsavdelingen i Tryg. Klager kan meldes elektronisk på: [www.tryg.no/meld-](http://www.tryg.no/meld-) skade/klagemuligheter eller per brev til: Tryg Forsikring, v/Kvalitetsavdelingen, Postboks 7070, 5020 Bergen.

Du har også rett til å klage til Finansklagenemnda. Adressen til Finansklagenemnda er: Finansklagenemnda, Postboks 53, Skøyen, 0212 Oslo, e-post: [firmapost@finkn.no.](mailto:firmapost@finkn.no) Hvis vi ikke har oppfylt våre forpliktelser i henhold til forsikringsavtalen, kan den avtalen gjelder, be om rettelse ved at vedkommende i brev til oss forklarer sin sak og ber oss om vår uttalelse.

Det er også mulig å få sine rettigheter i henhold til forsikringsvilkårene prøvd gjennom å bringe saken inn for retten. Se Lov om forsikringsavtaler § 20-1.

# Tilsynsmyndighet

Tryg (Moderna Försäkringar) står under tilsyn av Finanstilsynet i Danmark og Finansinspektionen i Sverige.



Tryg (Moderna Försäkringar) | Box 7830 | 103 98 Stockholm | Sverige org.nr. 516403-8662 |filial til Tryg Forsikring A/S, Danmark, CVR-nr. 24260666 80041600 | [affinity@tryg.no](mailto:affinity@tryg.no)

[http://affinity.tryg.no](http://affinity.tryg.no/)